Fundagerð Zeta deildar DKG haldinn 27.3 á Fáskrúðsfirði í umsjón Bjargar og Jórunnar . Mættar voru : Ruth , Sigríður Herdís , Steinunn , Harpa , Guðrún , Björg , Jórunn , Helga Magnea og tveir gestir þær Marta Wíum og Unnur Sveinsdóttir . Fjarverandi voru : Helga , Kristín , Hildur Vala , Halldóra og Hrefna . Fundurinn hófst á því að félagskonur hittust í nýlegu Norðurljósasafni á Fáskrúðsfirði þar sem frábærar norðurljósamyndir þeirra Jónínu Óskarsdóttur og Jóhönnu K. Hauksdóttur skreyta salinn í gamla Wathne húsinu . Tók Jónína á móti hópnum og var þetta ánægjuleg og fræðandi stund . Að lokinni heimsókn í Wathnehúsið var haldið inn á veitingastaðinn L´Abri sem er til húsa í Fosshótelinu á staðnum . Þar var fundur settur formlega af formanni Helgu Magneu sem bauð félagskonur og gesti velkomna og Jórunn kveikti á kertunum þremur . Gestur fundarins var Berlind Agnarsdóttir sögukona með meiru sem sagði okkur frá ,, Pölluskóla “ sem Pálína nokkur frá Fáskrúðsfirði setti á fót um miðja síðustu öld og tók að kenna krökkum 6 - 7 ára að lesa . Sjálf hafði hún farið til Reykjavíkur fyrir tistilli styrks frá sveitarfélaginu að læra handmennt . Margir ,, erfiðir “ drengir voru lengi í skóla hjá Pöllu allt til 10 ára aldurs . Þegar Berglind sjálf gekk í grunnskólann á staðnum voru allir hennar jafningjar læsir þar sem þau höfðu öll gengið í ,, Pölluskóla “ . Þá sagði Berglind okkur frá Regínu Normann norskum rithöfundi sem uppi var á nítjándu öld . Hún giftist aðeins 17 ára manni sem var 21 ári eldri en hún en hann bannaði henni bæði að lesa og skrifa . Til að fá frið til þess laumaðist Regína alltaf í helli þar sem hún bæði las og skrifaði við kertaljós . Regína giftist aftur frægum rithöfundi og fór að kenna í drengjaskóla þar sem hún bjó til ævintýri handa drengjunum sínum . Við fengum síðan að heyra Berglindi segja okkur eitt af þessum mögnuðu ævintýrum : - ) Orð til umhugsunar voru í höndum Bjargar og fjallaði hún um mikilvægi þess að gefa af sér og í því sambandi vitnaði hún í minningargreinar sem skrifaðar voru um Stefán Má Guðmundsson kennara í Verkmenntaskóla Austurland sem nýlega er fallinn frá , langt fyrir aldur fram . Umræður voru bæði tengdar ævintýrum Berglindar og umhugsunar orðum Bjargar . Mikilvægi þess að gefa af sér og lifa lífinu lifandi og láta neikvæð orð og ummæli ekki ná tökum á okkur þó auðvelt sé . Gestir fundarins voru áhugasamir um félagsskapinn og spurðu um starf deildarinnar og er það von okkar að þær muni ganga í félagið . Félagskonur voru minntar á Landssambandsþingið á Akureyri í byrjun maí og á aðalfundinn sem halda á 18.5 í Neskaupstað . Guðrún varaformaður sleit síðan fundi og Jórunn slökkti á kertunum .